interakcie výživových doplnkov
Dobrý deň, aktuálne užívam súčasne produkty Indonal (pre veľké bolesti pri PMS) a Femibion 1 (plánujem v blízkej dobe otehotnieť).  Som si vedomá toho, že Indonal sa nesmie používať v tehotenstve, ale chcem sa opýtať, či si tieto dva produkty nejakým spôsobom nie sú kontraproduktívne.
Dobrý deň,
ďakujeme za Vašu otázku.
Medzi výživovými doplnkami Femibion 1 a Indonal (forte/woman)  nebolo pozorované vzájomné ovplyvnenie účinku. Keďže sa však jedná o výživový doplnok, ktoré nepodliehajú klinickým skúškam, prípadné interakcie nemuseli byť zachytené.
Prajem pekný deň.
S pozdravom PharmDr. Patrícia Čečková